Vláda Slovenskej republiky

Návrh
Uznesenie vlády Slovenskej republiky
číslo
zo dňa................

k návrhu na uzavretie Dohody medzi vládou Slovenskej republiky a vládou Rumunska o spolupráci v boji proti organizovanej trestnej činnosti,
nedovolenému obchodovaniu s omamnými a psychotropnými látkami a prekurzormi, terorizmu, ako aj inej závažnej trestnej činnosti

Číslo materiálu:	               /2003	
Predkladateľ:	minister vnútra 	
Vláda
A.	súhlasí
A.1.	s uzavretím Dohody medzi vládou Slovenskej republiky a vládou Rumunska o spolupráci v boji proti organizovanej trestnej činnosti, nedovolenému obchodovaniu s omamnými a psychotropnými látkami a prekurzormi, ako aj inej závažnej trestnej činnosti (ďalej len „Dohoda”),
A.2.	s tým, že jej Dohoda nebude po podpise znovu predložená;
B.	splnomocňuje
predsedu vlády 
a ako alternátov ministra vnútra a ministra zahraničných vecí
B.1.	na podpis Dohody;
C.	ukladá
ministrovi vnútra
C.1.	po podpise Dohody požiadať ministra zahraničných vecí vykonať opatrenia spojené s nadobudnutím platnosti Dohody,

C.2.	po doručení neskoršej nóty, ktorou sa zmluvné strany navzájom informujú o tom, že boli splnené podmienky ustanovené vnútroštátnymi právnymi predpismi potrebné na nadobudnutie platnosti tejto dohody, požiadať ministra zahraničných vecí zabezpečiť uverejnenie oznámenia o uzavretí Dohody v Zbierke zákonov Slovenskej republiky,
C.3.	zabezpečiť vykonávanie Dohody po nadobudnutí jej platnosti.

Vykonajú:	minister vnútra
minister zahraničných vecí